CELEX: 32010L0071
Language: sk
Date: 2010-11-04 00:00:00
Title: Smernica Komisie 2010/71/EÚ zo 4. novembra 2010 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť metoflutrín ako aktívnu látku do prílohy I k uvedenej smernici  Text s významom pre EHP

5.11.2010   
            
            
               SK
            
            
               Úradný vestník Európskej únie
            
            
               L 288/17
            
         SMERNICA KOMISIE 2010/71/EÚ
   zo 4. novembra 2010,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť metoflutrín ako aktívnu látku do prílohy I k uvedenej smernici
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 11 ods. 4,
   keďže:
   
               (1)
            
            
               Spojenému kráľovstvu bola 23. decembra 2005 doručená žiadosť spoločnosti Sumitomo Chemical (UK) Plc. podľa článku 11 ods. 1 smernice 98/8/ES o zaradenie aktívnej látky metoflutrín do prílohy I k tejto smernici na použitie vo výrobkoch typu 18, insekticídoch, akaricídoch a prostriedkoch na ochranu proti ostatným článkonožcom, ako je definované v prílohe V k smernici 98/8/ES. V čase uvedenom v článku 34 ods. 1 smernice 98/8/ES nebol metoflutrín na trhu ako aktívna látka žiadneho biocídneho výrobku.
            
         
               (2)
            
            
               Po vykonaní hodnotenia Spojené kráľovstvo predložilo Komisii 19. júna 2008 svoju hodnotiacu správu spolu s odporúčaním.
            
         
               (3)
            
            
               Správu preskúmali členské štáty a Komisia v rámci Stáleho výboru pre biocídne výrobky 27. mája 2010 a zistenia z preskúmania boli zapracované do hodnotiacej správy.
            
         
               (4)
            
            
               Zo skúmaní vyplýva, že v prípade biocídnych výrobkov, ktoré obsahujú metoflutrín a používajú sa ako insekticídy, akaricídy a ako výrobky na ochranu proti iným článkonožcom, sa dá očakávať, že budú vyhovovať požiadavkám ustanoveným v článku 5 smernice 98/8/ES. Preto je vhodné zaradiť metoflutrín do prílohy I k uvedenej smernici.
            
         
               (5)
            
            
               Na európskej úrovni sa nehodnotili všetky možné použitia. Preto je vhodné, aby členské štáty posúdili tie spôsoby použitia a scenáre vystavenia vplyvu tejto látky, ako aj tie riziká pre prostredia a populácie, ktoré sa nezohľadnili reprezentatívnym spôsobom pri hodnotení rizika na úrovni EÚ, a aby pri vydávaní povolení výrobkom zabezpečilo prijatie vhodných opatrení alebo zavedenie osobitných podmienok v záujme zníženia zistených rizík na prijateľnú úroveň.
            
         
               (6)
            
            
               Je dôležité uplatňovať ustanovenia tejto smernice súbežne vo všetkých členských štátoch, aby sa na trhu zabezpečilo rovnaké zaobchádzanie s biocídnymi výrobkami, ktoré obsahujú aktívnu látku metoflutrín, a aby sa uľahčilo riadne fungovanie trhu s biocídnymi výrobkami vo všeobecnosti.
            
         
               (7)
            
            
               Skôr, ako sa aktívna látka zaradí do prílohy I, by členské štáty mali mať k dispozícii primeraný čas na to, aby uviedli do účinnosti zákony, iné právne predpisy a správne opatrenia nevyhnutné na dosiahnutie súladu s touto smernicou.
            
         
               (8)
            
            
               Smernica 98/8/ES by sa preto mala zodpovedajúcim spôsobom zmeniť a doplniť.
            
         
               (9)
            
            
               Opatrenia ustanovené v tejto smernici sú v súlade so stanoviskom Stáleho výboru pre biocídne výrobky,
            
         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   Transpozícia
   1.   Členské štáty najneskôr do 30. apríla 2011 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou.
   Tieto ustanovenia sa uplatňujú od 1. mája 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 4. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 123, 24.4.1998, s. 1.
   
      PRÍLOHA
      Do prílohy I k smernici 98/8/ES sa dopĺňa táto informácia o látke metoflutrín:
      
         
                     Číslo
                  
                  
                     Bežný názov
                  
                  
                     Názov podľa IUPAC
                     Identifikačné čísla
                  
                  
                     Minimálna čistota aktívnej látky v biocídnom výrobku uvedenom na trh
                  
                  
                     Dátum zaradenia do prílohy
                  
                  
                     Termín na dosiahnutie súladu s článkom 16 ods. 3 (okrem výrobkov obsahujúcich viac ako jednu aktívnu látku, pre ktoré sa termín na dosiahnutie súladu s článkom 16 ods. 3 vymedzí v poslednom z rozhodnutí o zaradení ich aktívnych látok do prílohy)
                  
                  
                     Dátum ukončenia platnosti zaradenia do prílohy
                  
                  
                     Typ výrobku
                  
                  
                     Osobitné ustanovenia (1)
                     
                  
               
                     „36
                  
                  
                     Metoflutrín
                  
                  
                     
                                  
                              
                              
                                 RTZ izomér:
                                 2,3,5,6-tetrafluóro-4-(metoxymetyl)benzyl-(1R,3R)-2,2-dimetyl-3-(Z)-(prop-1-enyl)cyklopropánkarboxylát
                                 EC číslo: neuv.
                                 CAS číslo: 240494-71-7
                              
                           
                                  
                              
                              
                                 Súčet všetkých izomérov:
                                 2,3,5,6-tetrafluoro-4-(methoxymetyl)benzyl (EZ)-(1RS,3RS;1SR,3SR)-2,2-dimetyl-3-prop-1-enylcyklopropánkarboxylát
                                 EC číslo: neuv.
                                 CAS číslo: 240494-70-6
                              
                           
                  
                     Aktívna látka musí spĺňať obe nasledujúce hodnoty minimálnej čistoty:
                     
                                  
                              
                              
                                 RTZ izomér
                                 754 g/kg
                              
                           
                                  
                              
                              
                                 Súčet všetkých izomérov
                                 930 g/kg
                              
                           
                  
                     1. máj 2011
                  
                  
                     Neuplatňuje sa.
                  
                  
                     30. apríl 2021
                  
                  
                     18
                  
                  
                     Pri posudzovaní žiadostí o povolenie výrobku v súlade s článkom 5 a prílohou VI posudzujú členské štáty, ak je to v prípade konkrétneho výrobku relevantné, tie spôsoby použitia alebo scenáre vystavenia vplyvu látky a tie riziká pre prostredia a populácie, ktoré sa pri hodnotení rizika na úrovni Spoločenstva nezohľadnili reprezentatívnym spôsobom.“
                  
               
      
         (1)  V záujme vykonávania spoločných princípov uvedených v prílohe VI sú obsah a závery hodnotiacich správ k dispozícii na webovej stránke Komisie: http://ec.europa.eu/comm/environment/biocides/index.htm